**ΑΣΚΗΣΗ ΕΤΟΙΜΟΤΗΤΑΣ ΣΕ ΠΕΡΙΠΤΩΣΗ ΣΕΙΣΜΟΥ**

Τη **Δευτέρα 13/12/2021** το νηπιαγωγείο μας πραγματοποίησε την πρώτη άσκηση ετοιμότητας σε περίπτωση σεισμού, όπως προβλέπεται από σχετική εγκύκλιο του ΥΠΕΠΘ. Κατόπιν συζήτησης με τα παιδιά για το θέμα, δόθηκαν οι παρακάτω βασικές οδηγίες:

* Όταν γίνεται σεισμός και είμαι μέσα στο **σπίτι**, ή στο **σχολείο**  μπαίνω κάτω από ένα γερό **τραπέζι** ή **γραφείο** και κρατάω το πόδι του.
* Όταν δεν υπάρχει κοντά μου τραπέζι ή γραφείο πηγαίνω στη μέση του δωματίου που βρίσκομαι γονατίζω, κουλουριάζομαι και βάζω **τα χέρια πάνω από το κεφάλι μου.**
* Όταν γίνεται σεισμός και είμαι έξω μένω **μακριά από κτίρια, δέντρα και κολώνες της ΔΕΗ.**

Ακολούθησε η άσκηση ετοιμότητας. Ως **χώρος συγκέντρωσης των παιδιών** σε περίπτωση σεισμού ορίστηκε το κέντρο της αυλής, απ΄ όπου προβλέπεται να τα παραλάβουν οι κηδεμόνες τους.